తెలంగాణలో మహిళా తహసీల్దార్ దారుణహత్య WATCH LIVE TV
టీ20ల్లో కోహ్లి టాప్‌లోకి వచ్చేస్తున్నాడు..!
శ్రీలంకతో సిరీస్‌లో పరుగుల వరద పారించిన భారత కెప్టెన్ విరాట్ కోహ్లి టీ20ల్లో టాప్ స్కోరర్‌గా త్వరలో నిలవనున్నాడు
TNN | Updated:
Sep 7, 2017, 12:45PM IST
శ్రీలంకతో సిరీస్&zwnj;లో పరుగుల వరద పారించిన భారత కెప్టెన్ విరాట్ కోహ్లి టీ20ల్లో టాప్ స్కోరర్&zwnj;గా త్వరలో నిలవనున్నాడు. బుధవారం కొలంబో వేదికగా జరిగిన ఏకైక టీ20 మ్యాచ్&zwnj;లో కోహ్లి (82: 54 బంతుల్లో 7x4, 1x6) అర్ధ శతకం బాది భారత్&zwnj;ని ఒంటిచేత్తో విజయతీరాలకు చేర్చాడు. ఈ మ్యాచ్&zwnj;కి ముందు 1,748 పరుగులతో ఉన్న కోహ్లి తాజాగా 1,830 పరుగులతో అంతర్జాతీయ టీ20ల్లో ఎక్కువ స్కోరు చేసిన బ్యాట్స్&zwnj;మెన్ జాబితాలో మూడో స్థానానికి ఎగబాకాడు. ఈ క్రమంలోనే న్యూజిలాండ్ హిట్టర్ మార్టిన్ గప్తిల్ (1,806) రికార్డును అధిగమించాడు.
ఈ జాబితాలో న్యూజిలాండ్ మాజీ కెప్టెన్ మెక్&zwnj;కలమ్ 2,140 పరుగులతో అగ్రస్థానంలో ఉండగా.. శ్రీలంక మాజీ ఓపెనర్ దిల్షాన్ (1,889) ద్వితీయ స్థానంలో ఉన్నాడు. అక్టోబరులో ఆస్ట్రేలియాతో 3 టీ20ల సిరీస్&zwnj;ని భారత్ ఆడనున్న నేపథ్యంలో కోహ్లి అలవోకగా రెండో స్థానానికి ఎగబాకే అవకాశం ఉంది. ఏది ఏమైనా.. మెక్&zwnj;కలమ్, దిల్షాన్ ఇప్పటికే రిటైర్మెంట్ ప్రకటించిన నేపథ్యంలో ఈ ఏడాదిలోనే కోహ్లి టీ20&zwnj;ల్లో అగ్రస్థానాన్ని అందుకోవడం ఖాయంగా కనిపిస్తోంది. ప్రస్తుతం కెరీర్&zwnj;లో 50వ టీ20 మ్యాచ్&zwnj; పూర్తి చేసుకున్న కోహ్లి ఖాతాలో ఇప్పటికే 17 అర్ధశతకాలు ఉన్నాయి.